Subotica

Subotica je najsjeverniji grad i središte istoimene općine u Srbiji i drugi grad po broju stanovnika u Vojvodini, sa oko 148.401 stanovnika u općini. Nalazi se oko 10 km udaljena od Mađarske, na sjevernoj širini od 46°5'55" i istočnoj dužini od 19°39'47".

 Privreda 
Na sjeveru od grada se nalazi pješčara sa plodnim voćnjacima i vinogradima na južnim predjelima, a na plodnoj zemlji crnici se razvija poljoprivreda. To je grad smješten u srce Panonske nizine koji ima dugu tradiciju i bogato kulturno nasljeđe. Općina, koja obuhvata grad i 18 prigradskih naselja, prostire se na površini od 1.008 kvadratnih kilometara.

 Geografija 
Subotica je, zahvaljući svom geografskom položaju i marljivim žiteljima, tokom vremena postala najznačajniji administrativno-upravni, industrijski, trgovački, saobraćajni i kulturni centar u sjevernoj Bačkoj, a obližnje Palićko jezero čini turističko-rekreativnim centrom još šireg područja.

 Naselja 
Bajmok, Bački Vinogradi, Bačko Dušanovo, Bikovo, Višnjevac, Gornji Tavankut, Donji Tavankut, Đurđin, Kelebija, Ljutovo, Mala Bosna, Mišićevo, Novi Žednik, Palić, Stari Žednik, Subotica, Hajdukovo, Čantavir i Šupljak.

 Galerija 

 Također pogledajte 
 Općine i naselja u Srbiji

 Vanjski linkovi 
 Zvanična stranica općine Subotica
 Medija Centar Subotica - suboticke vesti

Kategorija:Gradovi u Srbiji
Kategorija:Gradovi u Vojvodini
*
Kategorija:Gradovi u Sjevernobačkom okrugu